
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 13 aprilie 2011

Nr.29/77
AVIZ

asupra proiectului de Lege pentru modificarea alin.(3) al art.31 din Legea nr.45/2009 privind organizarea şi funcţionarea Academiei de Ştiinţe Agricole şi Silvice "Gheorghe Ionescu-Şişeşti" şi a sistemului de cercetare-dezvoltare din domeniile agriculturii, silviculturii şi industriei alimentare
(PLx. 146/2011)


În baza prevederilor art. 95 din Regulamentul Camerei Deputaţilor, republicat, cu adresa nr. PLx. 146/ 28 martie 2011, Comisia pentru învăţământ, ştiinţă, tineret şi sport a primit, spre dezbatere şi avizare,  proiectul de Lege pentru modificarea alin.(3) al art.31 din Legea nr.45/2009 privind organizarea şi funcţionarea Academiei de Ştiinţe Agricole şi Silvice "Gheorghe Ionescu-Şişeşti" şi a sistemului de cercetare-dezvoltare din domeniile agriculturii, silviculturii şi industriei alimentare.

Proiectul de lege a fost dezbătut în Comisie în şedinţa din 12 aprilie 2011.


Comisia, cu 13 voturi pentru şi 12 voturi împotrivă, a hotărât să emită aviz favorabil asupra proiectului de lege menţionat.


În raport cu obiectul şi conţinutul său, proiectul de lege face parte din categoria legilor organice.

